stanford-oval/wikipedia huggingface dataset:
תל אביב בתצלומים - העשור הראשון, 1918-1909
הכנת התערוכה

לקראת 1989 וציון 80 שנה ליסוד תל אביב החליט מוזיאון ארץ ישראל להציג תערוכה של צילומים מהעשור הראשון של תל אביב. לשם כך מונתה בתיה כרמיאל כאוצרת התערוכה והיא פעלה לאסוף את התמונות הנבחרות לתערוכה. המקורות של התמונות היו, בין השאר, המוזיאון לתולדות תל אביב, מוזיאון ארץ ישראל, ארכיון גימנסיה הרצליה, הארכיון הציוני המרכזי, מכון לבון, בית הספרים הלאומי, מוזיאון ישראל וכן אוספים של אנשים פרטיים. יותר ממחצית מהתמונות בתערוכה היו מעזבונם של הצלמים אברהם סוסקין ויעקב בן דב. בין השאר נכללו בתערוכה שלושה צילומי אוויר של הטייסות הבריטיות והגרמניות שפעלו בארץ ישראל בתקופת מלחמת העולם הראשונה.
על הספר

הספר כולל כ-100 צילומים המסודרים על פי סדר כרונולוגי וסדר גאוגרפי. לכל קבוצת תמונות המאוגדות לפי נושא נכתבה הקדמה שנותנת רקע היסטורי והסברים על התמונות הרלוונטיות.
על הספר > אחוזת בית

צילום 1: חולות "כרם ג'באלי" לפני הקמת אחוזת בית.
צילום 2: עץ השקמה "עץ הגג" בפינת רחוב אלנבי ורחוב יהודה הלוי.
צילום 3: טקס הגרלת המגרשים (11 באפריל 1909)
צילום 4: יישור השטח של "אחוזת בית" לפני תחילת בנייה (1909).
על הספר > רחוב הרצל

רחוב הרצל היה הרחוב הראשון של אחוזת בית ולכן זכה לתיעוד צילומי נרחב.
צילום 5: הקטע הצפוני של רחוב הרצל (1910).
צילום 6: דרום רחוב הרצל ושערי הרכבת (1910).
צילום 7: מבט צפונה לכוון גימנסיה הרצליה (1911)
צילום 8: מבט דרומה (1911)
צילום 9: מבט מדרום צפונה מעבר לשערי הרכבת (1913)
על הספר > שדרות רוטשילד

שדרות רוטשילד, שהוקמו ב-1910, היו אחד מארבעת הרחובות הראשונים שהוקמו ב"אחוזת בית" וגם הן זכו לתיעוד נרחב.
צילום 10: מבט לכוון מגדל המים (1910)
צילום 11: הקיוסק בשדרה ומגדל המים (1910)
צילום 12: מבט ממזרח למערב (1911)
צילום 13: מבט ממזרח למערב (1913)
על הספר > נחלת בנימין

צילום 14: קטע מהרחוב (1913)
צילום 15: קטע מהרחוב (1914)
על הספר > רחוב הים (אלנבי)

רחוב הים הפך לרחוב אלנבי והיה אחד מהרחובות הראשונים של תל אביב.
צילום 16: מבט מדרום לצפון (1918)
על הספר > מגדל המים ובית הוועד בשדרות רוטשילד

צילום 17: מגדל המים ובית הוועד (1910)
צילום 18: מגדל המים ובית הוועד (1912)
צילום 19: מגדל המים ובית הוועד (1914)
על הספר > גימנסיה הרצליה

גימנסיה הרצליה הייתה המוסד הציבורי המשמעותי ביותר בראשיתה של "אחוזת בית" ולכן הן הבניין והן יושביו זכו לתיעוד מקיף.
צילום 20: הנחת אבן הפינה לגימנסיה (1909)
צילום 21: הגימנסיה במהלך הבנייה (1910)
צילום 22: חזית הגימנסיה לאחר הקמתה - מבט מכוון רחוב הרצל (1910)
צילום 23: חזית הגימנסיה לאחר הקמתה - מבט מצידה האחורי (1910)
צילום 24: טקס חנוכת הגימנסיה (דצמבר 1910)
צילום 62: המורה פניה מטמון-כהן בשיעור בגימנסיה (1911)
צילום 63: המורה חיים הררי בשיעור בגימנסיה (1911)
צילום 64: המנהל יהודה לייב מטמון-כהן בשיעור טבע (1912)
צילום 65: בוגרי המחזור הראשון של הגימנסיה (1913). בין הבוגרים דב הוז, זרובבל חביב, משה שרתוק ואליהו גולומב
צילום 66: מורי הגימנסיה (1911). בין המצולמים יהודה לייב מטמון-כהן, פניה מטמון-כהן, חיים בוגרשוב, בן-ציון מוסינזון, חיים הררי, יוסף לוריא, מנחם שינקין, צבי נשרי וחנינא קרצ'בסקי
צילום 67: המורה אברהם אלדמע בשיעור ציור ושרטוט
צילום 68: מקהלת הגימנסיה בניהולו של חנינא קרצ'בסקי
צילום 69: תזמורת כלי הנשיפה של הגימנסיה בניהולו של חנינא קרצ'בסקי
צילום 70: תזמורת כלי הנשיפה בקונצרט באולם הגימנסיה (1911)
צילום 71: תזמורת כלי המיתר של הגימנסיה בניהולו של חנינא קרצ'בסקי
צילום 72: שיעור התעמלות חופשית בחצר הגימנסיה בהדרכתן של המורה צבי נשרי
צילום 73: המורה צבי נשרי מנחה תלמיד בהתעמלות על מתח (1912)
צילום 74: המורה צבי נשרי בשיעור התעמלות באולם הגימנסיה
צילום 75: האגודה להתעמלות "הרצליה" עם צבי נשרי
צילום 84: מתעמלי הסתדרות "מכבי ארץ ישראל" בגימנסיה (1913)
צילום 87: תערוכת עבודות מלאכה של התלמידים בנושא חיים נחמן ביאליק ביוזמת המורה אברהם אלדמע
על הספר > בית ספר למוזיקה "שולמית"

צילום 25: בית ספר למוזיקה "שולמית" (1914)
צילום 79: טקס אזכרה למנהלת שולמית רופין. בתמונה מופיעים משה הופנקו, לינה הופנקו, יריב אזרחי ועוד
צילום 80: קונצרט באולם בית הספר בניצוחו של משה הופנקו (1914). בין הנגנים לינה הופנקו, רבקה שרתוק-הוז, אורי קיסרי, משה כרמי ועוד
על הספר > קולנוע עדן

צילום 26: תיאטרון סינימה "עדן" - בתצלום אוויר של הטייסת הבריטית 113
על הספר > בית החולים הראשון

צילום 27: טקס הנחת אבן הפינה לבית החולים (אפריל 1914)
צילום 28: נציגי המוסדות בטקס הנחת אבן הפינה לבית החולים (אפריל 1914)
על הספר > בתיה הראשונים של תל אביב

צילום 29: בית דיזנגוף בשדרות רוטשילד (1910)
צילום 30: בית פולאק ברחוב הרצל (1910)
צילום 31: בית מגורים ברחוב השחר
צילום 32: בית שמואל נתן וילסון ברחוב מונטיפיורי
צילום 33: בית יהודה לייב פוחובסקי ברחוב ליליינבלום 27
צילום 34: בית משפחת ישראליתן ברחוב אלנבי
על הספר > צילומי אוויר

צילום 35: יפו ושכונותיה - תשלום אוויר של הטייסת הגרמנית 304 (1917)
צילום 36: "אחוזת בית" וסביבתה - תצלום אוויר של הטייסת הבריטית 113 (1918)
צילום 37: תל אביב וסביבתה - תצלום אוויר הטייסת הגרמנית 304 (1918)
על הספר > החיים בתל אביב

צילום 38: חדר מגורים בתל אביב
צילום 39: חדר מגורים בתל אביב
צילום 40: אנשים נחים בשדרות רוטשילד (1912)
צילום 41: מפגש ליד הקיוסק והפנס במפגש בין שדרות רוטשילד ורח' הרצל (1911)
צילום 42: ליד הפנס של רחוב אחד העם (1913)
צילום 43: אירוע ברחוב הרצל (1910)
צילום 44: טיול משפחת וילקנסקי אל השקמה (1909)
צילום 45: תלמידי הגימנסיה בצל השקמה
צילום 46: משחק כדור בשדרות רוטשילד
צילום 47: משחק הליכה על קביים בשדרות רוטשילד
צילום 48: משתפי טקס הנחת אבן פינה באדמת "חברה חדשה" (1913)
צילום 49: תלמידי גימנסיה הרצליה בשיעור התעמלות (1912)
צילום 57: חגיגת ט"ו בשבט ראשונה ב"אחוזת בית" (1910)
צילום 58: נערות עטורות פרחים בחג הפרחים (1918)
צילום 59: חברי "מכבי" בחג בפרחים (1918)
צילום 76: סיור אל קברות המכבים של מורי ותלמידי גימנסיה הרצליה.
צילום 77: טיול אל בית הספר בצלאל של מורי ותלמידי גימנסיה הרצליה.
צילום 83: משחק כדורגל בחולות שכונת "נחלת בנימין" (1912)
צילום 88: אגודת הספורט "איילה" (1916)
על הספר > אישים ומוסדות בתל אביב

צילום 50: ועד תל אביב (1911) - מופיעים, בין השאר, מאיר דיזנגוף, יעקב שלוש, מרדכי בן הלל הכהן, בצלאל יפה ויהודה לייב פוחובסקי
צילום 51: ועד שכונת "נחלת בנימין"
צילום 52: ד"ר חיים חיסין על חמורו בחזית גימנסיה הרצליה
צילום 53: הקבלן שמואל נתן וילסון בחזית בניין בהקמה
על הספר > ערביי השכונה

הערבים שגרו בשכנות לעיר החדשה היו מעורבים בפעילות היום יומית שבה.
צילום 54: בנאים ערבים בשכונה
צילום 55: רוכל ערבי ברחוב הרצל
צילום 56: יהודי וערבי עם גמל בקרבת גימנסיה הרצליה
על הספר > ביקורים חגיגיים

צילום 60: ביקור מנחם אוסישקין. בתמונה יחד עם תלמידי ומורי גימנסיה הרצליה (1913)
צילום 61: ביקור הברון רוטשילד (1914)
על הספר > בית הספר העירוני לבנים

צילום 78: בית הספר העירוני לבנים (1914). בתמונה אלכסנדר זיסקינד רבינוביץ', אברהם אלדמע, צבי נשרי, חנינא קרצ'בסקי ועוד
על הספר > בית הספר למלאכת תחרים

צילום 81: מנהלת בית הספר שרה טהון בעת שיעור (1912)
על הספר > אגודת חובבי הבמה העברית

צילום 82: קבוצת תיאטרון "חובבי הבמה העברית" (1911)
על הספר > מלחמת העולם הראשונה

בתקופת מלחמת העולם הראשונה הוציאו הטורקים צו גירוש לתושבי תל אביב שאינם בעלי נתינות עות'מאנית. חלק התעת'מנו ורבים נאלצו להיות מגורשים. רבים מהמגורשים הגיעו לכפר סבא וחלקם המשיכו צפונה. רבים מהעוזבים נפטרו מרעב ומחלות. קבוצה קטנה של בוגרי הגימנסיה התגייסה לצבא העות'מאני.
צילום 85: מאיר דיזנגוף, בן-ציון מוסינזון וחים בוגרשוב לאחר התעת'מנותם בתקופת המלחמה (1915)
צילום 86: תלמידי הגימנסיה לאחר גיוסם לצבא הטורקי (1916)
צילום 89: מגורשי תל אביב בכפר סבא (1918)
צילום 90: משפחת שמואל נתן וילסון בסוכה בכפר סבא לאחר הגירוש (1917)
צילום 91: המשפחות של משה הופנקו וחנינא קרצ'בסקי בעת הגירוש (1917)
צילום 92: תלמידי הגימנסיה בחורשה במאיר שפיה (1918)
צילום 93: שבויי מלחמה טורקים צועדים בחוצות תל אביב בהשגחת פרשים בריטים (1917)
צילום 94: ועד הצירים נפגש עם קצינים בריטים לאחר שחרור תל אביב (1918)
צילום 95: טקס החזרת ספרי התורה מפתח תקווה לתל אביב (1918)
צילום 96: המשלחות ממתינות להחזרת ספרי התורה מפתח תקווה לתל אביב (1918
צילום 97: טקס החזרת ספרי התורה מפתח תקווה לתל אביב - קבלת הספרים על ידי חיים ויצמן והרב בן ציון עוזיאל (1918)
צילום 98: מסע התהלוכה עם הספרים ברחובות תל אביב בטקס החזרת ספרי התורה מפתח תקווה לתל אביב (1918)
צילום 99: מסדר הפרידה מגדוד 40 של קלעי המלך (1918)
צילום 100: שער הכבוד שהוקם ברחוב הרצל לרגל ביקורו של אדמונד אלנבי בעיר (1918)
צילום 101: קבלת פנים לאדמונד אלנבי. נוכחים בנוסף הרב בן ציון עוזיאל, זלמן דוד ליבונטין, מאיר דיזנגוף, בצלאל יפה ואליהו ברלין
צילום 102: קבלת פנים לאלנבי ושינוי שם רחוב הים לרחוב אלנבי (1918)
הערות שוליים

↑  יעקב מטמון היה אחיו של יהודה לייב מטמון-כהן
↑  אחותו של משה שרת ואשתו של דב הוז
↑  בניית בית החולים התעכבה בגלל מלחמת העולם הראשונה
89

שנת 89 היא השנה ה-89 במאה ה-1. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 89 ניתן לה בדיעבד.
כל התאריכים שלהלן הם לפי הלוח היוליאני.
ראו גם

ילידי 89‎
נפטרים ב-89‎
Arena Football League

| --- | --- |

 תחום:  פוטבול 
 מדינות:  ארצות הברית 
 קבוצות:  7 
 תקופת הפעילות:  2009–הווה (כ־15 שנים) 
 www.theafl.com
 
ה-AFL, או בשמה המלא Arena Football League, היא ליגת הפוטבול האמריקאית באולמות סגורים. הליגה נוסדה בשנת 1987, אבל החלה לתפוס תאוצה רק במאה ה-21, כאשר בשנת 2005 הגיעה לממוצע של 12,400 צופים למשחק אחד.
משחק הפוטבול באולמות סגורים הומצא בשנות ה-80 של המאה ה-20, והליגה נוסדה על ידי רושם הפטנט על המשחק, ג'ים פוסטר, חבר הנהלה לשעבר של ליגת ה-NFL ושל ליגת ה-USFL. הרעיון הראשוני היה לקיים משחק ראווה בשנת 1983 ברשת NBC, אך לבסוף פוסטר זנח את הרעיון בגלל מעורבותו הרבה ב-USFL. רק בשנת 1986 הוצג ספר החוקים הראשון של המשחק החדש והליגה יצאה לדרך.
בשנים 2000–2009 הייתה ליגה משנית (Minor league) בשם AF2. ה-AFL שיחק במשך 22 עונות בשנים 1987–2008, ובעיות פנימיות גרמו לליגה לבטל את עונת 2009 שלו, אף על פי שליגת המשנה המשיכה במשחקיה. בסוף אותה שנה פורקו שתי הליגות וחוברו לאיגוד דש שהכיל קבוצות משתי הליגות, והליגה החדשה החלה במשחקה בשנת 2010. לאחר עונת 2016, שהמשיכה את הדפוס שהחל בשנים הקודמות של עזיבת קבוצות מדי שנה, עזבו חמש משמונה הקבוצות שנותרו בליגה. שלוש הקבוצות שנותרו מתכוונות להמשיך לעונת 2017, אז מתוכננות להצטרף שתי קבוצות חדשות.
הליגה נפתחת כל שנה ב-28 בינואר, לקראת סוף עונת המשחקים של ליגת ה-NFL, ונמשכת עד משחק הארינה-בול (ArenaBowl), המקביל לסופרבול של ה-NFL. משנת 2003 החלה הליגה לשדר את משחקיה באולפן של רשת שידור ארצית בערוץ NBC.
קבוצות ה-AFL

| קבוצה | עיר | אולם | מאמן | שנת הצטרפות לליגה |
| --- | --- | --- | --- | --- |
| בולטימור בריגייד | בולטימור, מרילנד | רויאל פארמס ארנה | עומאר סמית' | 2017 |
| קליבלנד גלדיאטורס | קליבלנד, אוהיו | קוויקן לואנס ארנה | רון סלסקי | 1997 |
| פילדלפיה סול | פילדלפיה, פנסילבניה | וולס פארגו סנטר | קלינט דולזל | 2004 |
| טמפה ביי סטורם | טמפה, פלורידה | אמלי ארנה | רון ג'יימס | 1987 |
| וושינגטון ואלור | וושינגטון די. סי. | ורייזון סנטר | דין קוקינוס | 2017 |
1508

שנת 1508 היא השנה השמינית במאה ה-16. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

הוקמה קתדרלת המלך מיכאל בקרמלין
פורטוגל כובשת את נמל מוסקט
מקסימיליאן הראשון, קיסר הקיסרות הרומית הקדושה, מכריז על עצמו כעל קיסר-נבחר ובכך פוטר את עצמו ואת יורשיו מהצורך לקבל אישור לקיסרותם מהאפיפיור.
הוקמה הליגה של קמבראי - לואי השנים עשר מלך צרפת, פרננדו השני מאראגון, מקסימיליאן הראשון והאפיפיור יוליוס השני מתאחדים למלחמה כנגד וונציה
נולדו

ויליאם טרנר, אורניתולוג ובוטניקאי בריטי (נפטר ב-1568)
24 באוקטובר – ג'יין סימור, מלכת אנגליה, אשתו השלישית של הנרי השמיני (נפטרה ב-1537)
30 בנובמבר – אנדראה פלדיו, ארכיטקט איטלקי (נפטר ב-1580)
נפטרו

27 במאי – לודוביקו ספורצה, דוכס מילאנו (נולד ב-1452)
31 ביולי – נהואד, קיסר אתיופיה
10 בדצמבר – רנה השני, דוכס לורן (נולד ב-1489)
יצחק אברבנאל, מדינאי יהודי, פילוסוף, פרשן מקרא, ואיש כספים. (נולד ב-1437)
ראו גם

ילידי 1508‎
נפטרים ב-1508‎
Electronic Data Systems

| --- | --- |


 נתונים כלליים
 מייסדים:  רוס פרו
 תקופת הפעילות:  1962 – 23 בספטמבר 2009 (כ־47 שנים) 
 חברת אם:  היולט פקארד 
 מיקום המטה:  פלאנו 
 קואורדינטות:  33°04′27″N 96°48′33″W﻿ / ﻿33.0742°N 96.8093°W﻿ / 33.0742; -96.8093מיקום המטה
 משרד ראשי:  פלאנו, טקסס, ארצות הברית
 ענפי תעשייה:  טכנולוגיית מידע 
 מוצרים עיקריים:  שרותי IT
 הכנסות:  22.1 מיליארד דולר (2007)
 עובדים:  136,000
  
 www.eds.com
 
משרדים של החברה בדטרויט
Electronic Data Systems, ובקיצור EDS, היא חברה עולמית המספקת 
שירותי IT (מערכות מידע). החברה נחשבת למובילה בתחום זה בעולם. החברה נוסדה בדאלאס טקסס בשנת 1962 משרדה הראשי של החברה נמצא בפלאנו, טקסס. החברה פועלת בישראל משנת 1995, ומטה של החברה בישראל נמצא בהרצליה פיתוח. משרדיה של EDS מתפרסים על פני 58 מדינות ובה 136,000 עובדים, והיא מהגדולות בעולם בתחום מערכות המידע.
בשנת 2005 יחידות החברה שעסקו ב"ניהול מחזור חיי מוצר" (PLM) ופיתחו חבילת תוכנה Teamcenter נמכרו.
במאי 2008 אישרה HP כי בכוונתה לרכוש את החברה בסכום של 13.9 מיליארד דולר ובאותה שנה רכשה את החברה.
Diamonds (שיר של ג'ובל)

"Diamonds" (בעברית: "יַהֲלוֹמִים") הוא שיר שהוקלט על ידי הצמד המוזיקלי השוודי ג'ובל בהשתתפות הזמרת-יוצרת הטורקייה אליינה טילקי. הוא יצא לאור ב-3 ביוני 2022, בהוצאת חברת התקליטים האחים וורנר שוודיה כסינגל שלא מתוך אלבום. הוא נכתב, הולחן והופק על ידי ג'ובל.
השיר הגיע למקום ה-15 במצעד הסינגלים השוודי.
רקע וכתיבה

השיר נכתב, הולחן והופק על ידי ג'ובל. זהו שיתוף הפעולה הראשון בין הצמד לטילקי והוא נשלח לרדיו ברחבי העולם. "Diamonds" הוא שיר אהבה במסגרתו יש דיאלוג בין גבר (חברי ג'ובל) לאישה (טילקי). הם עוסקים במערכת יחסים שהתפוררה ובפזמון שרים "שים את היהלומים שלך עליי" ומנסים לבנות מערכת יחסים חדשה.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15 מיליון השמעות.
וידאו קליפ

הווידאו קליפ הנלווה של "Diamonds" פורסם ב-3 ביוני 2022, יומיים לאחר יציאתו כסינגל. בתחילתו, ניתן לראות את איסטנבול בחושך, כשאורות מאירים אותה. בהמשך לכך, חברי ג'ובל וטילקי משחקים במשחק קופסה מציאותי עם הולגרמה. בסצנות שונות נראית טילקי כשהיא מבצעת את הבתים שלה.
נכון לאוגוסט 2023 עומד מונה הצפיות של הקליפ על למעלה מ-5 מיליון צפיות.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  טורקיה | טורקיה טופ 40 | 36 |  |
|  פינלנד | המצעדים הפיניים הרשמיים | 39 |  |
|  שוודיה | סוורייטופליסטן | 15 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 3 ביוני 2022 | הזרמת מוזיקה • הורדה דיגיטלית | האחים וורנר שוודיה |  |
הערות שוליים

1 2 3 4 5 6  Jubël (Ft. Aleyna Tilki) – Diamonds, נבדק ב-2023-08-27
1 2  Diamonds (feat. Aleyna Tilki), www.top-charts.com (באנגלית)
↑  Diamonds (feat. Aleyna Tilki), 2022-06-03, נבדק ב-2023-08-27
1 2 3  Jubël feat. Aleyna Tilki - Diamonds (Official Music Video), נבדק ב-2023-08-27
| אליינה טילקי |
| --- | --- | --- |
| סינגלים | "Sen Olsan Bari" • "Yalnız Çiçek" • "Dipsiz Kuyum" • "Nasılsın Aşkta?" • "Yalan" • "Bu Benim Masalım" • "Nehir" • "Retrograde" • "Sır" • "Take It or Leave It" • "Aşk Ateşi"  • "Tanırım İntiharı" • "Başıma Belasın" |  |
| השתתפות בסינגלים | "Cevapsız Çınlama" • "Real Love" • "Diamonds" |  |
| ערכים קשורים | אמרה קאראדומן • "הנה האגדה שלי" (2021) • DMC |  |
Aristocrat Leisure

|  נתונים כלליים |
| --- | --- |
 בורסה:  OTC Markets Group (ARLUF)  הבורסה האוסטרלית לניירות ערך (9 ביולי 1996–ALL) 
 תקופת הפעילות:  1953–הווה (כ־71 שנים) 
 מיקום המטה:  סידני 
 ענפי תעשייה:  הימור 
  
 www.aristocrat.com
 
Aristocrat Leisure Limited היא חברת טכנולוגיה ומשחקים אוסטרלית. החברה היא יצרנית מכונות הימורים אוסטרלית, שהמטה האדמיניסטרטיבי והמחקרי שלה נמצא בצפון סידני. יש לה משרדי שיווק ופיתוח בדרום אפריקה, רוסיה וארצות הברית.
Aristocrat היא יצרנית מכונות ההימורים הגדולה ביותר באוסטרליה, ואחת מיצרניות מכונות הימורים הגדולות בעולם.
היסטוריה

בשנת 1953 יצרה החברה את המכונה הראשונה שלה, וב-1996 הונפקה בבורסה האוסטרלית. החברה נוסדה על ידי לן איינסוורת', שמשפחתו  מחזיקה בנתח משמעותי בחברה, אך כיום היא יו"ר חברת משחקים אחרת, Ainsworth Game Technology.
בשנת 2011, החברה סיכמה עם AGLC על אספקת ציוד ומשחקים עבור רשת מסופי לוטו הווידאו של אלברטה.
ביולי 2014 רכשה אריסטוקרט את החברה האמריקנית Video Gaming Technologies תמורת כ-1.3 מיליארד דולר כדי לשלש את עסקיה בצפון אמריקה על רקע ירידה ברווח באוסטרליה.  ב-10 באוגוסט 2017 רכשה את מפתחת המשחקים הניידים הישראלית פלאריום תמורת 500 מיליון דולר כדי להיכנס למשחקים ניידים.  היא המשיכה בקו זה של הרחבת פעילותה בתחום המשחקים הניידים ברכישת Big Fish Games תמורת 990 מיליון דולר ב-30 בנובמבר 2017.
מאז מרץ 2017, המנכ"ל הוא טרבור קרוקר, לשעבר סגן נשיא בכיר למוצרים גלובליים, שירש את ג'יימי אודל.
ביולי 2019, תבעה החברה את איינסוורת', בטענה שהם השתמשו בקוד קנייני ובנכסי מדיה שהודלפו על ידי עובד לשעבר של אריסטוקרט כדי לייצר העתק של משחקי Lightning Link הפופולריים שלה.
ב-4 באוקטובר 2021 זכתה אריסטוקרט בפרס "מוצר מבוסס יבשתי", "ספק תעשייה מבוסס יבשתי" ו"משבצת השנה" ("Buffalo Link") בטקס פרסי הגיימינג השנתי בלאס וגאס.
ב-18 באוקטובר 2021 הציעה אריסטוקרט לרכוש את פלייטק תמורת 3.7 מיליארד דולר,  אך ההצעה נדחתה מאוחר יותר על ידי בעלי המניות של פלייטק עם יותר מ-45% הצבעה נגד העסקה. עם זאת, החברה הצהירה כי תשקול הצעות אחרות.  במאי 2022, אריסטוקרט הודיעה שהיא תשיק קזינו מקוון עד סוף אותה שנה, בשאיפה להוביל בתעשיית ההימורים הדיגיטליים המתפתחת. בנוסף, אריסטוקרט הודיעה על רכישה חוזרת של נתח שוק של 500 מיליון דולר כדי להחזיר חלק מהמימון הנוסף של 1.3 דולר שגויס עבור ההצעה הכושלת של פלייטק.
במאי 2023 רכשה החברה את חברת המשחקים הישראלית ניאוגיימס בעסקה בשווי 1.2 מיליארד דולר.
הערות שוליים

↑  "Rich Pickings: Len Ainsworth". Business Spectator. 10 במאי 2008. נבדק ב-7 ביולי 2008. {{cite web}}:  (עזרה)
↑  "Canadian lotteries infuse Nevada's slot industry with sales opportunities". Las Vegas Review-Journal (באנגלית אמריקאית). 2012-05-30. נבדק ב-2020-03-06.
↑  "Aristocrat to Buy Video Gaming for $1.3 Billion". Bloomberg.com. 7 ביולי 2014. נבדק ב-7 ביולי 2014. {{cite news}}:  (עזרה)
↑  ג'ון בן-זקן, ‏אריסטוקרט רוכשת את פלאריום הישראלית ב-500 מיליון דולר במזומן, באתר "אנשים ומחשבים"
↑  "Plarium acquired in $500 million deal". gamesindustry.biz. 10 באוגוסט 2017. נבדק ב-8 בנובמבר 2017. {{cite web}}:  (עזרה)
↑  "Kentucky Derby operator Churchill Downs selling Big Fish Games for $990M, just three years after initial purchase". 29 בנובמבר 2017. נבדק ב-17 בדצמבר 2017. {{cite web}}:  (עזרה)
↑  "Trevor Croker named chief executive of Aristocrat Leisure". Gaming Intelligence. 10 בנובמבר 2016. נבדק ב-27 באפריל 2017. {{cite web}}:  (עזרה)
↑  8 March 2017 at 10:00 PM (8 במרץ 2017). "Aristocrat CEO Trevor Croker flogs shares, pockets $2m to manage 'tax liabilities'". afr.com. נבדק ב-27 באפריל 2017. {{cite web}}:  (עזרה)
↑  Begley, Patrick (2018-07-15). "'A little bit of magic': The pokie that took over the world". The Sydney Morning Herald (באנגלית). נבדק ב-2019-10-09.
↑  Simmons, David. "Pokies giants Ainsworth and Aristocrat to duke it out in the Federal Court". Business News Australia. נבדק ב-2019-10-09.
↑  "Revealed: The winners of the Global Gaming Awards Las Vegas 2021". Gaming America. 4 באוקטובר 2021. נבדק ב-30 במרץ 2022. {{cite journal}}:  (עזרה)
↑  "Aristocrat Confirms $3.7BN Bid to Acquire Playtech". GamblingNews (באנגלית). 2021-10-18. נבדק ב-2021-10-18.
↑  "Playtech shareholders reject $2.8 bln Aristocrat takeover". Reuters. 2 בפברואר 2022. נבדק ב-20 במאי 2022. {{cite journal}}:  (עזרה)
↑  "Pokie giant to launch online casino product as it readies for digital gambling boom". Sydney Morning Herald. 19 במאי 2022. נבדק ב-20 במאי 2022. {{cite journal}}:  (עזרה)
↑  סופי שולמן, אקזיט ענק: חברת הגיימינג הישראלית ניאוגיימס נמכרת ב-1.2 מיליארד דולר במזומן, באתר כלכליסט, 15 במאי 2023
1509

שנת 1509 היא השנה התשיעית במאה ה-16. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

2 בפברואר – פורטוגל מביסה קואליציה של ונציה ומדינות מוסלמיות בקרב ימי חשוב
14 במאי – קרב אנדלו – אחר הקרבות המרכזיים במלחמות איטלקיות. הצרפתית מביסים את הוונציאנים
24 ביוני – הנרי השמיני מוכתר למלך אנגליה
נולדו

10 ביולי – ז'אן קלווין, רפורמטור צרפתי (נפטר ב-1564)
נפטרו

21 באפריל – הנרי השביעי מלך אנגליה (נולד ב-1457)
16 ביולי – ז'ואו דה נובה, חוקר אוקיינוסים (נולד ב-1460)
ראו גם

ילידי 1509‎
נפטרים ב-1509‎
890

שנת 890 היא השנה ה-90 במאה ה-9. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 890‎
נפטרים ב-890‎
886

שנת 886 היא השנה ה-86 במאה ה-9. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נפטרו

29 באוגוסט – בסיליוס הראשון, קיסר האימפריה הביזנטית (נולד ב-811)
ראו גם

ילידי 886‎
נפטרים ב-886‎
De diepte

"De diepte" (בעברית: "העומק") הוא סינגל שהוקלט על ידי הזמרת ההולנדית S10. הוא ייצג את הולנד באירוויזיון 2022, לאחר שנבחר על ידי ועדה מקצועית שהוקמה על ידי רשות השידור ההולנדית, AVROTROS.‏
רקע

מילות השיר עוסקות בזיכרונותיה של S10 כילדה דחויה ומוחרמת. לדבריה, "De diepte" הוא מחווה לעצב ולזיכרונות שאדם נושא עמו במשך חייו. "אני מקווה שאותם אנשים ירגישו בודדים פחות כשהם יאזינו לו", סיפרה כשנשאלה על "De diepte".‏
לפני האירוויזיון

ב-24 במאי 2021 אישרה רשות השידור ההולנדית את השתתפותה באירוויזיון 2022, ופתחה את תקופת הגשת השירים לוועדה המקצועית שלה. היא הסתיימה ב-31 באוגוסט, כשכול אמן היה יכול לשלוח עד שלושה שירים. תהליך בחירת השיר והנציג בוצע בפיקוחו של ראש המשלחת ההולנדית לתחרות, לארס לורנקו.
ב-7 בדצמבר הכריזה AVROTROS כי S10 נבחרה לייצג את המדינה בתחרות. ב-25 בינואר 2022 נחשף צוות הריאייטיב שעבד עמה על השיר; המפקח, ווטר ואן ראנסביק; הבמאי, מרניקס קאארט והנק יאן ואן ביק. ב-3 במרץ "De diepte" יצא לאור.
באירוויזיון

על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לשישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-25 בינואר 2022 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. הולנד שובצה למחצית הראשונה של חצי הגמר הראשון, שהתקיים ב-10 במאי 2022.
לאחר שפורסמו כל השירים המתחרים לתחרות 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. הולנד הופיעה שמינית, לאחר בולגריה ולפני מולדובה. ב-10 במאי 2022 ביצעה S10 את "De dipete" על בימת חצי הגמר הראשון של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. הולנד הופיעה כמדינה ה-11, לפני אוקראינה ואחרי ספרד. ב-14 במאי הופיעה S10 בגמר התחרות. עם תום הקראת התוצאות היא דורגה במקום ה-11 עם 171 נקודות (129 מהשופטים ו-42 מהקהל).
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  הולנד | מצעד 40 הסינגלים ההולנדיים | 2 |  |
|  הולנד | Single Top 100 | 2 |  |